ddrg/super_eurlex huggingface dataset:
(5)

Vzhľadom na stanovisko agentúry je vhodné zaradiť ocot do prílohy I k nariadeniu (EÚ) č. 528/2012. Keďže ocot je prírodného pôvodu, mal by sa zaradiť do kategórie 4 „Tradične používané látky prírodného pôvodu“. Ocot by mal byť zaradený do uvedenej prílohy, len pokiaľ spadá do vymedzenia pojmu „potraviny“ uvedeného v článku 3 bode 1 písm. u) daného nariadenia a pokiaľ obsahuje menej ako 10 % kyseliny octovej. Je to v súlade so skutočnosťou, že výnimka na potraviny a krmivo stanovená v článku 6 nariadenia (ES) č. 1451/2007 sa na ocot vzťahovala len v prípade, že bol klasifikovaný ako potravina.
(5)

Vzhľadom na stanovisko agentúry je vhodné zaradiť koncentrovanú jablkovú šťavu do prílohy I k nariadeniu (EÚ) č. 528/2012. Keďže koncentrovaná jablková šťava je prírodného pôvodu, mala by sa zaradiť do kategórie 4 „Tradične používané látky prírodného pôvodu“. Koncentrovaná jablková šťava by sa mala zaradiť do uvedenej prílohy iba vtedy, pokiaľ sa na ňu vzťahuje definícia uvedená v časti I bode 2 prílohy I k smernici Rady 2001/112/ES (6).
—

ryby a produkty rybolovu, ktoré patria pod číselné znaky KN 0302, 0303, 0304, 0305, 0308, 1504 10, 1504 20, 1604 s výnimkou: — rýb druhov Seriola quinqueradiata a Seriola lalandi, ktoré patria pod číselné znaky KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — serioly veľkej (Seriola dumerili), ktorá patrí pod číselné znaky KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — pagara veľkého (Pagrus major), ktorý patrí pod číselné znaky KN 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — rýb druhu Pseudocaranx dentex, ktorý patrí pod číselné znaky KN ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — tuniaka severopacifického (Thunnus orientalis), ktorý patrí pod číselné znaky KN ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 a ex 1604 20 70, — makrely japonskej (Scomber japonicus), ktorá patrí pod číselné znaky KN ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 a ex 1604 20 50,
(2)

V smernici 97/78/ES sa stanovujú zásady organizácie veterinárnych kontrol výrobkov, ktoré vstupujú do Únie z tretích krajín. V článku 19 ods. 1 uvedenej smernice sa stanovuje, že Komisia zostaví zoznam rastlinných výrobkov, ktoré sa majú podrobiť hraničným veterinárnym kontrolám, pretože môžu predstavovať riziko rozšírenia infekčných alebo nákazlivých chorôb zvierat do Únie, a zoznam tretích krajín, ktoré môžu byť oprávnené na vývoz týchto rastlinných výrobkov do Únie.
(5)

Počas pôvodného prešetrovania Komisia zistila vážený priemer dumpingového rozpätia vyjadrený ako percento ceny CIF na hranici Spoločenstva, clo nezaplatené, pre spoločnosť Zhejiang Xinshiji Foods Co., Ltd a jej prepojeného výrobcu Hubei Xinshiji Foods Co vo výške 136,3 % (3). Spoločnosti Zhejiang Xinshiji Foods Co., Ltd a jej prepojenému výrobcovi Hubei Xinshiji Foods Co., Ltd boli uložené antidumpingové opatrenia na úrovni 490,7 EUR/tonu na výrobky patriace pod kód TARIC A888.
(3)

Vedecký výbor pre bezpečnosť spotrebiteľov (ďalej len „VVBS“) dospel vo svojom stanovisku zo 7. marca 2017, ktoré bolo opravené 22. júna 2018 (2), k záveru, že používanie troch foriem oxidu titaničitého (nano), ktoré sú predmetom posúdenia, obaleného buď látkou oxidom kremičitým (INCI – Silica) a cetylfosforečnanom (INCI – Cetyl Phosphate) (do 16 % resp. 6 %), alebo látkou oxidom hlinitým (INCI – Alumina) a oxidom manganičitým (INCI – Manganese Dioxide) (do 7 % resp. 0,7 %), alebo oxidom hlinitým (INCI – Alumina) a trietoxykaprylylsilánom (INCI – Triethoxycaprylylsilane) (do 3 % resp. 9 %), možno považovať za bezpečné na použitie v kozmetických výrobkoch určených na aplikáciu na zdravú, neporušenú alebo slnečným žiarením spálenú pokožku. VVBS dodal, že tento záver sa však nevzťahuje na aplikácie, ktoré by mohli viesť k expozícii pľúc spotrebiteľa nanočasticiam oxidu titaničitého prostredníctvom vdýchnutia (ako sú púdre alebo rozprašovacie výrobky).
(3)

Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej korunných dependencií aj od dátumu vystúpenia spĺňali podmienky stanovené v nariadení (ES) č. 798/2008 potrebné pre vstup zásielok daných komodít do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.
(3)

Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a v prípade niektorých z predmetných komodít aj jej korunné dependencie aj od dátumu vystúpenia spĺňali podmienky stanovené v nariadení (EÚ) č. 206/2010, pokiaľ ide o vstup zásielok kopytníkov iných ako koňovitých a čerstvého mäsa z kopytníkov vrátane koňovitých do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.
184.

STATE ORGANIZATION FOR LAND RECLAMATION (alias a) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, b) GENERAL ESTABLISHMENT FOR EXECUTION OF LAND RECLAMATION CONTRACTS, c) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, d) GENERAL ESTABLISHMENT FOR LAND RECLAMATION OF SOUTHERN AREAS). Adresy: a) Amiriya, Abu Gharib, P.O. Box 6161, Baghdad, Iraq; b) P.O. Box 6061, Aamrlya 7, Nisan, Iraq; c) P.O. Box 609, Al-Sadoon St., Baghdad, Iraq; d) P.O. Box 27, Wasit Province, Kut, Iraq.“
(3)

Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina aj po dátume vystúpenia spĺňala podmienky stanovené v nariadení (ES) č. 119/2009, pokiaľ ide o vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie, a to tak, že bude naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.
(3)

Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a jej korunné dependencie aj od dátumu vystúpenia spĺňali podmienky stanovené v nariadení (EÚ) č. 605/2010, pokiaľ ide o vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.
(4)

Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo a jeho korunné dependencie mali zahrnúť do zoznamu tretích krajín, území, oblastí alebo priestorov stanoveného v prílohe III k nariadeniu (ES) č. 1251/2008, z ktorých je povolený vstup zásielok živočíchov akvakultúry do Únie.
2.

Článok 4 sa mení takto: a) Dopĺňa sa tento odsek 1a: „1a. Pokiaľ ide o vozidlá kategórie N1 odvodené od ťažkých vozidiel zaevidované v roku 2020, pre ktoré boli určené hodnoty emisií CO2 v súlade s predpisom EHK OSN č. 101 uvedeným v prílohe VIII k nariadeniu (EÚ) č. 582/2011 v jeho znení z 31. januára 2014, uplatňujú sa tieto ustanovenia: a) Ak bolo do 31. decembra 2020 udelené rozšírenie typového schválenia podľa nariadenia (ES) č. 595/2009 a hodnota CO2 podľa WLTP bola určená v súlade s nariadením (EÚ) 2017/1151 v spojení s prílohou VIII k nariadeniu (EÚ) č. 582/2011, hodnota CO2 podľa WLTP sa priradí vozidlu kategórie N1 odvodenému od ťažkých vozidiel zaevidovanému v roku 2020, ak sú kódy typu, variantu a verzie tohto vozidla rovnaké ako kódy zaznamenané v osvedčení o typovom schválení príslušného rozšírenia typového schválenia. Výrobca do 28. februára 2021 predloží Komisii o každom vozidle, na ktoré sa vzťahuje tento bod, tieto informácie: i) identifikačné číslo vozidla; ii) kód typu, variantu a verzie; iii) číslo typového schválenia vrátane čísla rozšírenia; iv) kópiu osvedčenia o typovom schválení. b) Ak sa typové schválenie podľa nariadenia (ES) č. 595/2009 nepredĺži do 31. decembra 2020, každému príslušnému vozidlu kategórie N1 odvodenému od ťažkých vozidiel sa priradí táto hodnota CO2 podľa WLTP: kde NEDCind je nameraná hodnota CO2 podľa NEDC konkrétneho vozidla v roku 2020; NEDC2020 sú priemerné špecifické emisie CO2 výrobcu v roku 2020 určené v súlade s týmto nariadením, vypočítané v súlade s článkom 4 ods. 3 druhou zarážkou nariadenia (EÚ) 2019/631, a to bez zahrnutia úspor emisií CO2 vyplývajúcich z uplatňovania článku 11 uvedeného nariadenia; WLTP2020 sú priemerné špecifické emisie CO2 výrobcu v roku 2020 určené v súlade s nariadením (EÚ) 2017/1151 alebo v súlade s písmenom a) tohto odseku, vypočítané v súlade s článkom 4 ods. 3 druhou zarážkou nariadenia (EÚ) 2019/631, a to bez zahrnutia úspor emisií CO2 vyplývajúcich z uplatňovania článku 11 uvedeného nariadenia. NEDC2020 a WLTP2020 zahŕňajú len tie vozidlá, ktoré majú hodnotu CO2 podľa WLTP určenú v súlade s nariadením (EÚ) 2017/1151 alebo s písmenom a) tohto odseku. Výrobca do 28. februára 2021 predloží Komisii o každom vozidle, na ktoré sa vzťahuje tento bod, kópiu osvedčenia o zhode. Ak výrobca neposkytne tieto informácie a dokumenty uvedené v písmenách a) a b), hodnota CO2 podľa WLTP príslušných vozidiel sa priradí podľa odseku 2 písm. a) tohto článku.“ b) Odsek 2 sa mení takto: i) Úvodný pododsek sa nahrádza takto: „Pokiaľ ide o vozidlá ukončených sérií, ktoré neboli typovo schválené v súlade s nariadením Komisie (EÚ) 2017/1151, ale zaevidujú sa v roku 2020, každému zaevidovanému vozidlu sa priradia tieto hodnoty CO2 podľa WLTP:“. ii) Dopĺňa sa tento pododsek: „Pokiaľ ide o vozidlá ukončených sérií zaevidované v rokoch 2021 a 2022, hodnoty CO2 podľa WLTP, ktoré sa ku každému z týchto vozidiel majú priradiť, sa určia v súlade s odsekom 1a písm. b) tohto článku.“
(2)

Jedným z cieľov smernice 2014/24/EÚ je umožniť verejným obstarávateľom, ktorí uvedenú smernicu uplatňujú, aby súčasne dodržiavali aj záväzky stanovené v dohode. V súlade s článkom 6 ods. 1 smernice 2014/24/EÚ Komisia každé dva roky overí, či finančné limity pre verejné zákazky a súťaže návrhov stanovené v článku 4 písm. a), b) a c) uvedenej smernice zodpovedá finančným limitom stanoveným v dohode. Keďže hodnota finančných limitov vypočítaných v súlade s článkom 6 ods. 1 smernice 2014/24/EÚ sa líši od hodnoty finančných limitov stanovených v článku 4 písm. a), b) a c) uvedenej smernice, treba tieto finančné limity zrevidovať. V súlade s článkom 6 ods. 2 smernice 2014/24/EÚ sa finančné limity stanovené v článku 13 tejto smernice majú zosúladiť s finančnými limitmi stanovenými v článku 4 písm. a) a c) uvedenej smernice.
(9)

Vzhľadom na predĺženie lehoty stanovenej v článku 50 ods. 3 Zmluvy o EÚ o sedem mesiacov a bez akýchkoľvek úprav by sa nariadenie (EÚ) 2019/502 uplatňovalo menej ako polovicu pôvodne zamýšľaného obdobia uplatňovania, ak by sa prestalo uplatňovať 30. marca 2020. Výrazne by sa tým obmedzilo obdobie, počas ktorého by dopravcovia zo Spojeného kráľovstva mohli prevádzkovať lety do Únie. S cieľom zohľadniť pôvodne predpokladané obdobie uplatňovania by sa preto obdobie uplatňovania nariadenia (EÚ) 2019/502 malo predĺžiť o sedem mesiacov. Na účely zosúladenia sa s posledným dňom letnej sezóny IATA v roku 2020 by sa nariadenie (EÚ) 2019/502 malo prestať uplatňovať najneskôr 24. októbra 2020.
(8)

Ak by sa rybolovné možnosti pre východobaltskú populáciu tresky škvrnitej stanovili na úrovni uvedenej vo vedeckom odporúčaní, povinnosť vylodiť pri zmiešanom rybolove všetky úlovky vrátane vedľajších úlovkov z východobaltskej populácie tresky škvrnitej by spôsobila fenomén tzv. blokačných druhov. S cieľom dosiahnuť ideálnu rovnováhu medzi možnosťou pokračovať v rybolove s ohľadom na inak potenciálne závažné socio-ekonomické dôsledky na jednej strane a potrebou dosiahnuť dobrý biologický stav danej populácie s prihliadnutím na to, že pri zmiešanom rybolove je náročné súbežne loviť vo všetkých populáciách na úrovni MSY, na druhej stane, je vhodné stanoviť špecifický TAC pre vedľajšie úlovky z východobaltskej populácie tresky škvrnitej. Pre tresku škvrnitú by sa však mali povoliť rybolovné operácie vykonávané výhradne na účely vedeckého výskumu a v plnom súlade s podmienkami stanovenými v článku 25 nariadenia Európskeho parlamentu a Rady (EÚ) 2019/1241 (4). Uvedený TAC by sa mal stanoviť tak, aby sa nezvýšila úmrtnosť a aby sa poskytla motivácia na zlepšenie selektívnosti a zamedzovania nechceným úlovkom.
(3)

Podľa článku 5 nariadenia (ES) č. 1238/95 sa vyžaduje, aby platca písomne uviedol svoje meno a účel platby. Ak úrad nemôže určiť účel platby, do dvoch mesiacov pošle platcovi výzvu. V záujme efektívnejšieho spracúvania platieb by sa táto lehota by sa mala skrátiť z dvoch mesiacov na jeden mesiac.
(1)

Vykonávacím nariadením Komisie (EÚ) 2017/39 (2) sa stanovujú okrem iného pravidlá týkajúce sa prerozdelenia nevyžiadanej pomoci Únie medzi členské štáty, ktoré sú zapojené do školského programu a ktoré vyjadrili ochotu využiť viac prostriedkov, než im bolo orientačne pridelených. Výška orientačne pridelených prostriedkov, ktoré možno prerozdeliť inému členskému štátu, sa stanovuje podľa miery, v akej daný členský štát využil konečné pridelené prostriedky pomoci Únie v predchádzajúcom školskom roku. Vzhľadom na skúsenosti získané v rámci školského programu by sa mali bližšie objasniť pravidlá výpočtu súm orientačne pridelených prostriedkov, ktoré sa majú prerozdeliť. Aby sa prerozdelenie pomoci Únie zakladalo na najaktuálnejších informáciách, mali by sa na účel výpočtu zohľadniť vyhlásenia členských štátov o výdavkoch vynaložených do 31. decembra.
(12)

Vzhľadom na klasifikáciu kyseliny salicylovej ako CMR látky kategórie 2 a ako látky spôsobujúcej podráždenie oka, ktorá môže spôsobiť vážne poškodenie očí, ako aj na stanovisko VVBS, by táto látka mala byť vzhľadom na obmedzenia, ktoré sa na ňu v súčasnosti uplatňujú, povolená ako konzervačná látka v kozmetických výrobkoch v koncentrácii do 0,5 % (kyselina), s výnimkou kozmetických výrobkov na ústnu hygienu a aplikácií, ktoré môžu viesť k expozícii pľúc koncového používateľa pri vdychovaní. Mala by sa takisto povoliť na iné použitie než ako konzervačná látka v zmývateľných kozmetických výrobkoch na vlasy v koncentrácii do 3,0 % a v iných výrobkoch okrem telových lotionov, očných tieňov, riaseniek, očných ceruziek, rúžov na pery a gulôčkových dezodorantov v koncentrácii do 2,0 %. V žiadnom prípade by nemala byť povolená v aplikáciách, ktoré by mohli viesť k expozícii pľúc koncového používateľa pri vdýchnutí. Vzhľadom na záver VVBS, že kyselina salicylová je látkou spôsobujúcou podráždenie oka, by sa existujúce obmedzenie a podmienka, že táto látka sa nesmie používať vo výrobkoch pre deti do 3 rokov, s výnimkou šampónov, mala zmeniť tak, aby sa vzťahovala na všetky výrobky pre deti do 3 rokov. Obmedzenia stanovené v prílohe III k nariadeniu (ES) č. 1223/2009 a podmienky stanovené v prílohe V k uvedenému nariadeniu by sa mali zodpovedajúcim spôsobom upraviť.
3.

Článok 3 sa mení takto: a) Odsek 1 sa nahrádza takto: „1. Na získanie typového schválenia EÚ systému motora alebo radu motorov ako samostatnej technickej jednotky, typového schválenia EÚ vozidla so schváleným systémom motora so zreteľom na emisie alebo typového schválenia EÚ vozidla so zreteľom na emisie, výrobca v súlade s ustanoveniami prílohy I preukáže, že sa vozidlá, systémy motora alebo rady motora podrobujú skúškam a spĺňajú požiadavky uvedené v článkoch 4 a 14 a v prílohách III až VIII, X, XIII a XIV. Výrobca takisto zabezpečí súlad so špecifikáciami referenčných palív uvedenými v prílohe IX. V prípade dvojpalivových motorov a vozidiel výrobca okrem toho zabezpečí súlad s požiadavkami stanovenými v prílohe XVIII. S cieľom získať typové schválenie EÚ vozidla so schváleným systémom motora so zreteľom na emisie alebo typové schválenie EÚ vozidla so zreteľom na emisie, výrobca okrem toho preukáže, že sú splnené požiadavky stanovené v článku 6 nariadenia Komisie (EÚ) 2017/2400 (*2) a v prílohe II k tomu istému nariadeniu s ohľadom na dotknutú skupinu vozidiel. Táto požiadavka sa však neuplatňuje, ak výrobca uvedie, že nové vozidlá typu, ktorý sa má schváliť, nebudú registrované, uvádzané na trh ani do prevádzky v Únii k dátumom uvedeným v článku 24 ods. 1 bode a), b) a c) nariadenia (EÚ) 2017/2400 alebo neskôr s ohľadom na dotknutú skupinu vozidiel. (*2) Nariadenie Komisie (EÚ) 2017/2400 z 12. decembra 2017, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o určovanie emisií CO2 a spotreby paliva ťažkých úžitkových vozidiel a ktorým sa mení smernica Európskeho parlamentu a Rady 2007/46/ES a nariadenie Rady a Komisie (EÚ) č. 582/2011 (Ú. v. EÚ L 349, 29.12.2017, s. 1).“;" b) Odseky 1a, 1b a 1c sa vypúšťajú; c) Odsek 2 sa nahrádza takto: „2. Na získanie typového schválenia EÚ vozidla so schváleným systémom motora so zreteľom na emisie alebo typového schválenia EÚ vozidla so zreteľom na emisie, výrobca zabezpečí súlad s požiadavkami na montáž uvedenými v oddiele 4 prílohy I, a v prípade dvojpalivových vozidiel, s ďalšími požiadavkami na montáž stanovenými v oddiele 6 prílohy XVIII.“; d) Odsek 3 sa nahrádza takto: „3. Na získanie rozšírenia typového schválenia EÚ vozidla so zreteľom na emisie typovo schváleného podľa tohto nariadenia s referenčnou hmotnosťou presahujúcou 2 380 kg, ale nepresahujúcou 2 610 kg, musí výrobca spĺňať požiadavky stanovené v oddiele 5 prílohy VIII.“; e) Odsek 6 sa nahrádza takto: „6. Na získanie typového schválenia EÚ systému motora alebo radu motorov ako samostatnej technickej jednotky alebo typového schválenia EÚ vozidla so zreteľom na emisie, výrobca na účel získania univerzálneho typového schválenia rozsahu palív, obmedzeného typového schválenia rozsahu palív alebo typového schválenia konkrétnych palív zabezpečí súlad s príslušnými požiadavkami uvedenými v oddiele 1 prílohy I.“;
1.

Rada, Komisia a vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“) môžu spracúvať osobné údaje s cieľom plniť svoje úlohy podľa tohto nariadenia. Tieto úlohy zahŕňajú: a) v prípade Rady prípravu a vykonávanie zmien príloh IV a V; b) v prípade vysokého predstaviteľa prípravu zmien príloh IV a V; c) v prípade Komisie: i) dopĺňanie obsahu príloh IV a V do elektronického, konsolidovaného zoznamu osôb, skupín a subjektov podliehajúcich finančným reštriktívnym opatreniam Únie a do interaktívnej mapy sankcií, ktoré sú verejne dostupné; ii) spracúvanie informácií o vplyve opatrení prijatých podľa tohto nariadenia, ako sú napríklad hodnota zmrazených finančných prostriedkov a informácie o povoleniach udelených príslušnými orgánmi.
PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťa tento záznam:

„Mourad Ben Ali Ben Al-Basheer Al-Trabelsi [alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit]. Adresa: Libya Street č. 9, Manzil Tmim, Nabeul, Tunisko. Dátum narodenia: a) 20.5.1969; b) 2.9.1966; c) 2.9.1964; d) 2.4.1966; e) 2.2.1963; f) 4.2.1965; g) 2.3.1965; h) 9.2.1965; i) 1.4.1966; j) 1972; k) 9.2.1964; l) 2.6.1964; m) 2.6.1966; n) 2.6.1972. Miesto narodenia: a) Manzil Tmim, Tunisko; b) Líbya; c) Tunisko; d) Alžírsko; e) Maroko; f) Libanon. Štátna príslušnosť: Tunisko. Číslo cestovného pasu: a) G827238 (tuniský pas vydaný 1.6.1996, jeho platnosť sa skončila 31.5.2001), b) 05093588 (národné identifikačné číslo). Ďalšie informácie: meno matky je Mabrukah al-Yazidi. Dátum zaradenia do zoznamu v zmysle článku 7d ods. 2 písm. i): 12.11.2003.“
(8)

Smernicou 2002/32/ES sa stanovuje najvyššie prípustné množstvo dioxínov, obsahu všetkých dioxínov a dioxínom podobných PCB a PCB, ktoré nie sú podobné dioxínom, a to len v určitých kŕmnych doplnkových látkach, ktoré patria do funkčných skupín viažucich a protispekavých látok. Nedávne zistenia oznámené prostredníctvom systému rýchleho varovania pre potraviny a krmivá však poukazujú na vysoké množstvá dioxínov a dioxínom podobných PCB v iných kŕmnych doplnkových látkach, ktoré patria do uvedenej funkčnej skupiny. Preto je vhodné stanoviť najvyššie prípustné množstvá dioxínov a PCB pre všetky kŕmne doplnkové látky, ktoré patria do funkčných skupín viažucich a protispekavých látok. Okrem toho by sa uvedené najvyššie prípustné množstvá mali uplatňovať aj vtedy, keď sú rovnaké kŕmne doplnkové látky povolené vo funkčných skupinách „látky určené na obmedzenie kontaminácie rádionuklidmi“ a „látky určené na zníženie kontaminácie krmiva mykotoxínmi“.
(4)

Atraktívnosť rastových trhov MSP by sa mala posilniť ďalším znížením nákladov na dodržiavanie predpisov a znížením administratívneho zaťaženia, s ktorým sa stretávajú emitenti finančných nástrojov prijatí na obchodovanie na rastových trhoch MSP. S cieľom udržať najvyššie úrovne dodržiavania predpisov na regulovaných trhoch by opatrenia stanovené v tomto nariadení mali byť obmedzené na spoločnosti kótované na rastových trhoch MSP, a to bez ohľadu na skutočnosť, že nie všetky MSP sú kótované na rastových trhoch MSP a nie všetky spoločnosti kótované na rastových trhoch MSP sú MSP. Podľa smernice 2014/65/EÚ až 50 % emitentov finančných nástrojov prijatých na obchodovanie na rastových trhoch MSP môžu byť podniky, ktoré nie sú MSP, s cieľom udržať ziskovosť obchodného modelu rastových trhov MSP okrem iného aj prostredníctvom likvidity cenných papierov podnikov, ktoré nie sú MSP. Pokiaľ ide o riziká týkajúce sa uplatňovania rôznych súborov pravidiel na emitentov kótovaných v rovnakej kategórii obchodného miesta, najmä na rastových trhoch MSP, opatrenia stanovené v tomto nariadení by sa nemali obmedzovať len na emitentov MSP. S cieľom dosiahnuť konzistentnosť pre emitentov a jednoznačnosť pre investorov by sa zníženie nákladov na dodržiavanie predpisov a administratívneho zaťaženia mali uplatňovať na všetkých emitentov finančných nástrojov prijatých na obchodovanie na rastových trhoch MSP, a to bez ohľadu na ich trhovú kapitalizáciu.
Ak sú udalosti, ktoré si po období vykazovania nevyžadujú úpravu, významné, pri ich nezverejnení by sa mohlo odôvodnene očakávať, že by to mohlo ovplyvniť rozhodnutia, ktoré primárni používatelia riadnej účtovnej závierky prijmú na základe tejto účtovnej závierky, ktorá poskytuje finančné informácie o konkrétnej vykazujúcej účtovnej jednotke. Účtovná jednotka preto pre každú významnú skupinu udalostí, ktoré si po období vykazovania nevyžadujú úpravu, zverejní:

a) charakter udalosti a

b) odhad jej finančného účinku, prípadne vyhlásenie, že takýto odhad sa nedá urobiť.

...